பேரூந்தில் பாடசாலைக்கு சென்றுவரத்தொடங்கிய காலங்களில் மட்டக்களப்பு சென். சிசிலாயா கொன்வன்ட் பாடசாலை சீருடையில் அதிகமாய் எங்களது பேரூந்தில் ஒருத்தி பயணிப்பாள். அவள் அப்போது 8ம் வகுப்பு படித்தாள். நான் 10ம் வகுப்பு அவளைக் கண்டால் இரத்தம் அதிகமாய் உடலுக்குள் பாய்ந்தது. உடம்பின் பாரம் குறைந்து, காற்றில் நடப்பதுபோன்று உணர்வு ஏற்படும். அவளைப் பார்த்துக்கொண்டே இருக்கவேண்டும் போலிருக்கும். அவளை பேரூந்தில் காணாவிட்டால் அடுத்த பேரூந்துக்காக காத்திருக்கத்தொடங்கினேன்.